סלינה (אי)

סלינה (באיטלקית: Salina) היא אי מקבוצת האיים האיאוליים מצפון לסיציליה, בדרום איטליה. היא האי השני בגודלו מאיי הארכיפלג. בשנת 2000 הוכרזה כאתר מורשת לאומית של אונסק"ו.

גאוגרפיה 
לפני כ-13,000 שנה היו באי הרי געש פעילים, ואדמת האי היא ממקור וולקני.

ההר הגבוה ביותר בקבוצת האיים נמצא באי וגובהו 962 מטר מעל פני הים.

האי מחולק לשלוש קומונות:
 סנטה מרינה - ממוקמת באזור החוף המזרחי. זהו האזור המרכזי והמאוכלס ביותר באי.
 מלפה - ממוקמת בצפון האי.
 לני - ממוקמת בדרום מערב האי.

החי והצומח 
באי קיימים מספר סוגים של לטאות, בין היתר לטאה איאוליית ולטאת החומה האיטלקית. באי נפוצות שני סוגים של שממיות - שממית הבתים ושממית החומות. עץ הערמון הנפוץ באזור פוסה דלה פלצ'י באי, הוא ביתו של הנמנמן האירופי.

בעלי הכנף הנפוצים באי הם עקב חורף, בז מצוי, עורב שחור, שחפים, בז חופים ועופות נודדים

קישורים חיצוניים 

 האיים האיאוליים: שבעת הסודות המופלאים של איטליה, הארץ, משה גלעד, 26 באוגוסט 2018
 האיים האיאוליים – טיול בין הרי געש, מסע אחר, דורון אראל

הערות שוליים 

אירופה: איים
איטליה: איים
איטליה: אתרי מורשת עולמית